CELEX: 62008CJ0455
Language: sk
Date: 2009-12-23 00:00:00
Title: Rozsudok Súdneho dvora (druhá komora) z 23. decembra 2009.#Európska komisia proti Írsku.#Nesplnenie povinnosti členským štátom - Smernice 89/665/EHS a 92/13/EHS - Verejné zmluvy na dodanie tovaru a na práce - Postup preskúmavania rozhodnutia o uzavretí zmluvy - Záruka účinného preskúmania - Minimálna lehota, ktorú treba dodržať medzi doručením rozhodnutia o uzavretí zmluvy vylúčeným uchádzačom a podpísaním tejto zmluvy.#Vec C-455/08.

Rozsudok Súdneho dvora (druhá komora) z 23. decembra 2009 – Komisia/Írsko
      (vec C‑455/08)
      „Nesplnenie povinnosti členským štátom – Smernice 89/665/EHS a 92/13/EHS – Verejné zmluvy na dodanie tovaru a na práce – Postup preskúmavania rozhodnutia o uzavretí zmluvy – Záruka účinného preskúmania – Minimálna lehota, ktorú treba dodržať medzi doručením rozhodnutia o uzavretí zmluvy vylúčeným uchádzačom a podpísaním tejto
         zmluvy“
      
      1.                     Aproximácia právnych predpisov – Postupy preskúmavania v rámci verejného obstarávania tovarov a prác a vo vodnom, energetickom,
            dopravnom a telekomunikačnom odvetví – Smernice 89/665 a 92/13 – Povinnosť členských štátov stanoviť postupy preskúmavania
            proti rozhodnutiam o uzavretí zmlúv (smernica Rady 89/665, zmenená a doplnená smernicou 92/50, článok 1 ods. 1 a článok 2
            ods. 1, a smernica Rady 92/13, článok 1 ods. 1 a článok 2 ods. 1) (pozri body 26 – 29, 42)
      2.                     Členské štáty – Povinnosti – Nesplnenie povinnosti – Zachovávanie vnútroštátneho ustanovenia, ktoré nie je zlučiteľné so spoločným
            trhom (pozri bod 38)
      3.                     Prejudiciálne otázky – Výklad – Časové účinky rozsudkov o výklade – Retroaktívny účinok (článok 234 ES) (pozri bod 39)
      Predmet
      
         
               Nesplnenie povinnosti členským štátom – Porušenie článku 1 ods. 1 a článku 2 ods. 1 smernice Rady 89/665/EHS z 21. decembra
                  1989 o koordinácii zákonov, iných právnych predpisov a správnych opatrení týkajúcich sa uplatňovania postupov preskúmavania
                  v rámci verejného obstarávania tovarov a prác (Ú. v. ES L 395, s. 33; Mim. vyd. 06/001, s. 246) – Porušenie článku 1 ods. 1
                  a článku 2 ods. 1 smernice Rady 92/13/EHS z 25. februára 1992, ktorou sa koordinujú zákony, iné právne predpisy a správne
                  opatrenia o uplatňovaní právnych predpisov spoločenstva, o postupoch verejného obstarávania subjektov pôsobiacich vo vodnom,
                  energetickom, dopravnom a telekomunikačnom sektore (Ú. v. ES L 76, s. 14; Mim. vyd. 06/001, s. 315) – Povinnosť stanoviť vo
                  vnútroštátnom práve účinný a rýchly postup preskúmavania umožňujúci neúspešnému uchádzačovi dosiahnuť zrušenie rozhodnutia
                  o uzavretí zmluvy – Lehoty na podanie opravného prostriedku
               
            Výrok
      
         
                  1.
               
               
                  
               
               
                  	Írsko si tým, že prijalo článok 49 Statutory Instrument č. 329 z roku 2006 a článok 51 Statutory Instrument č. 50 z roku 2007,
                     ktorými stanovilo pravidlá upravujúce oznamovanie rozhodnutí verejných obstarávateľov o uzavretí zmluvy a ich odôvodnenia
                     uchádzačom takým spôsobom, že môže dôjsť k tomu, že v čase, keď sú uchádzači úplne informovaní o dôvodoch odmietnutia ich
                     ponuky, už uplynula odkladná lehota na uzavretie zmluvy, nesplnilo povinnosti, ktoré mu vyplývajú z článku 1 ods. 1 a článku
                     2 ods. 1 smernice Rady 89/665/EHS z 21. decembra 1989 o koordinácii zákonov, iných právnych predpisov a správnych opatrení
                     týkajúcich sa uplatňovania postupov preskúmavania v rámci verejného obstarávania tovarov a prác, zmenenej a doplnenej smernicou
                     Rady 92/50/EHS z 18. júna 1992, a z článku 1 ods. 1 a článku 2 ods. 1 smernice Rady 92/13/EHS z 25. februára 1992, ktorou
                     sa koordinujú zákony, iné právne predpisy a správne opatrenia o uplatňovaní právnych predpisov spoločenstva, o postupoch verejného
                     obstarávania subjektov pôsobiacich vo vodnom, energetickom, dopravnom a telekomunikačnom sektore.
                  
               
            
         
                  2.
               
               
                  
               
               
                  	Írsko je povinné nahradiť trovy konania.